নিম্ন আদালতে বিচারক নিয়োগে এবার শিলমোহর হাইকোর্টের

কলকাতা: কলকাতা হাইকোর্টের পক্ষ থেকে রাজ্যের নিম্ন আদালতগুলিতে ২৯ জন বিচারক নিয়োগে দেওয়া হল শিলমোহর। পিএসসির যেই তালিকা প্রকাশ করা হয়েছিল তা সঠিক বলে মান্যতা দিয়ে মঙ্গলবার বিচারপতি অরিন্দম মুখোপাধ্যায় এই নির্দেশ দিয়েছেন। নিম্ন আদালতগুলিতে নিয়োগের উপর যেই স্থগিতাদেশ জারি করা হয়েছিল সেটিও প্রত্যাহার করল হাইকোর্ট।

পিএসসির পক্ষ থেকে রাজ্যের নিম্ন আদালতগুলির শূণ্যপদ পূরণের জন্য দুটি তালিকা প্রকাশ করা হয়েছিল। একটি মূল তালিকা এবং অন্যটি সম্ভাব্য তালিকা। এই তালিকা প্রকাশ করা হয়েছিল ২৯টি শূণ্যপদে নিয়োগের জন্য। জানা যাচ্ছে, রেগুলার তালিকার প্রার্থীরা সরাসরি নিয়োগ হবেন। আর সম্ভাব্য তালিকার প্রার্থীরা যদি কোন বিচারক অব্যাহতি নেন, চাকরি থাকাকালীন মৃত্যু হয় বা অন্য কোথাও স্থানান্তরিত হন সেই শূন্য পদে নিয়োগের জন্য সম্ভাব্য তালিকায় প্রাধান্য পাবে। আবেদনকারীর দাবি দুটি তালিকা নয় একটি তালিকা থেকেই নিযোগ পদ্ধতি করা হোক।

আরও পড়ুন: ইন্ডিয়া থেকে ভারত! কেন্দ্রকে কী বলল হাইকোর্ট?

এই বিষয়ে বিচারপতি অরিন্দম মুখোপাধ্যায় নির্দেশ দেন সুপ্রিম কোর্টের একটি নির্দিষ্ট রায় অনুযায়ী দুটি তালিকা প্রকাশের ক্ষেত্রে কোন বাধা নেই। দুটি তালিকার মাধ্যমে নিয়োগ পদ্ধতি সম্পন্ন করতে হবে। য়োগের ক্ষেত্রে অন্তর্বর্তীকালীন স্থগিতাদেশ প্রত্যাহার করা হল।

প্রসঙ্গত, রাজ্যের নিম্ন আদালতের বিচারক নিয়োগের দুটি তালিকার মধ্যে সম্ভাব্য তালিকার প্রার্থীরা কলকাতা হাইকোর্টের দ্বারস্থ হয়ে একটি তালিকার প্রকাশের দাবি জানায়। পাশাপাশি সংরক্ষণ নীতি সঠিকভাবে প্রয়োগ হয়নি এই অভিযোগ তুলে মামলা হয়। অপর দিকের রেগুলার তালিকার প্রার্থীরা আদালতের কাছে দাবী করে তাদের নিয়োগ কলকাতা হাইকোর্টের স্থগিতাদেশের জন্য আটকে আছে তাই অবিলম্বে সেই নির্দেশ প্রত্যাহার করুক কলকাতা হাইকোর্ট।

দেখুন অন্য খবর